**ΑΘΛΗΤΙΣΜΟΣ**

**Ορισμός:** αθλητισμός ονομάζεται το σύνολο των προσπαθειών που καταβάλλει ο άνθρωπος και των ασκήσεων που εκτελεί με σκοπό τη βελτίωση της σωματικής κατάστασης και τη δημιουργία των επιδόσεων.

**Σημασία:**

* Καλή σωματική κατάσταση, υγεία και ευεξία.
* Δημιουργική αξιοποίηση του ελεύθερου χρόνου.
* Καλλιέργεια του πνεύματος και ανάπτυξη της κρίσης, της αντίληψης, της φαντασίας.
* Διάπλαση του ήθους και εξευγενισμό της ψυχής διδάσκοντας τις αξίες της αγωνιστικότητας, της φιλοπονίας, της ευγενούς άμιλλας.
* Κοινωνικοποίηση.
* Σύσφιξη των σχέσεων μεταξύ των ατόμων και μεταξύ των λαών
* Εδραίωση της φιλίας και της παγκόσμιας ειρήνης (Ολυμπιακοί Αγώνες).
* Καλλιέργεια της επιμονής και της υπομονής, της αλληλεγγύης και της συνεργατικότητας.
* Απομάκρυνση από κάθε είδος φανατισμού, δογματισμού και εμπάθειας.

**ΑΘΛΗΤΙΚΟ ΙΔΕΩΔΕΣ:** Το σύνολο των αρχών και των αξιών με τις οποίες ο αρχαίος ελληνισμός κόσμησε τον αθλητισμό, αναδεικνύοντάς τον σε μέσο εξάσκησης του σώματος, καλλιέργειας του πνεύματος, εξευγενισμού της ψυχής και σύσφιξης των ανθρώπινων σχέσεων.

**Βασικές Αρχές του Αθλητικού Ιδεώδους:**

* Ευγενής άμιλλα
* Ισότητα
* Αλληλεγγύη
* Συναδέλφωση και ειρήνη
* Επιδίωξη όχι τόσο υλικών αγαθών αλλά κυρίως ηθικών και ψυχικών.

**Παράγοντες εκφυλισμού του Αθλητισμού σήμερα:**

* Η επικράτηση του κέρδους και η μετατροπή του αθλητισμού σε επιχειρηματική δραστηριότητα.
* Η εκμετάλλευση του αθλητισμού για την εξυπηρέτηση πολιτικών συμφερόντων (αποπροσανατολισμός των μαζών).
* Η καλλιέργεια του φανατισμού και η μετατροπή των φιλάθλων σε οπαδούς.
* Ο χουλιγκανισμός.
* Ο πρωταθλητισμός και η χρήση ουσιών όπως π.χ. τα αναβολικά.

**ΠΟΔΟΣΦΑΙΡΟ**

**Θετικές πλευρές:**

* Είναι από τα πιο θεαματικά αθλήματα και προσφέρει έντονες συγκινήσεις στους φιλάθλους.
* Προάγει το πνεύμα συλλογικότητας και συμβάλλει στην ανάπτυξη σχέσεων αλληλεγγύης μεταξύ ποδοσφαιριστών της ομάδας και των φιλάθλων.

**Αρνητικές πλευρές:**

* Είναι το πλέον εμπορευματοποιημένο άθλημα και στα πλαίσια καταπατούνται οι αξίες του αθλητικού ιδεώδους.
* Αποτελεί χώρο καλλιέργειας του φανατισμού.
* Χρησιμοποιείται από τις μάζες ως μέσο στρεβλής έκφρασης της κοινωνικής διαμαρτυρίας.

**Πηγή:** *Νεοελληνική γλώσσα, εκδόσεις Μεταίχμιο.*